

ที่ มท ๐๘21.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10๓00

 กุมภาพันธ์ 2568

เรื่อง ลงพื้นที่ติดตามการทวนสอบโครงการถังขยะเปียก ลดโลกร้อน ขององค์กรปกครองส่วนท้องถิ่น ประเทศไทย รอบที่ 4 (76 จังหวัด) ประจำปีงบประมาณ พ.ศ. 2568

เรียน (ตามบัญชีแนบท้าย)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 4883 ลงวันที่ 15 พฤศจิกายน 2567

2. หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 5115 ลงวันที่ 29 พฤศจิกายน 2567

3. หนังสือกรมส่งเสริมการปกครองท้องถิ่น ด่วนที่สุด ที่ มท 0821.2/ว 274 ลงวันที่ 21 มกราคม 2568

ตามที่ กรมส่งเสริมการปกครองท้องถิ่นได้จัดการประชุมซักซ้อมทวนสอบรับรองปริมาณ
ก๊าซเรือนกระจก รอบที่ 4 เมื่อวันศุกร์ที่ 22 พฤศจิกายน 2567 เวลา 13.30 น. เป็นต้นไป เพื่อให้คณะทำงาน
ระดับจังหวัดและระดับองค์กรปกครองส่วนท้องถิ่น รับฟังการชี้แจงขั้นตอนการตรวจสอบข้อมูล และการจัดเตรียมเอกสารเพื่อเตรียมพร้อมรับการการทวนสอบรับรองปริมาณก๊าซเรือนกระจก รอบที่ 4 ในพื้นที่ 76 จังหวัด
และได้ขอความร่วมมือสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่นดำเนินการตรวจสอบและจัดส่งข้อมูลผลการจัดทำถังขยะเปียก ลดโลกร้อน ขององค์กรปกครองส่วนท้องถิ่น ให้เป็นไปตามกรอบระยะเวลาที่กำหนด เพื่อใช้ประกอบดำเนินการทวนสอบรับรองปริมาณก๊าซเรือนกระจก รอบที่ 4 นั้น

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การทวนสอบโครงการถังขยะเปียก
ลดโลกร้อน ขององค์กรปกครองส่วนท้องถิ่น ประเทศไทย รอบที่ 4 เป็นไปด้วยความเรียบร้อย จึงขอแจ้งกำหนดการลงพื้นที่ติดตามการทวนสอบโครงการถังขยะเปียก ลดโลกร้อนฯ เพื่อเตรียมความพร้อมให้กับจังหวัด
ในการรับการทวนสอบโครงการถังขยะเปียก ลดโลกร้อน ขององค์กรปกครองส่วนท้องถิ่น ประเทศไทย รอบที่ 4
โดยขอความร่วมมือจังหวัดดำเนินการ ดังนี้

 1. มอบหมายสำนักงานส่งเสริมการปกครองท้องถิ่นจังหวัดร่วมประชุมหารือแนวทาง
การตรวจสอบและรายงานข้อมูล ณ สำนักงานส่งเสริมการปกครองท้องถิ่นจังหวัด

 2. แจ้งสำนักงานส่งเสริมการปกครองท้องถิ่นจังหวัดจัดเตรียมข้อมูลการจัดทำถังขยะเปียก
พร้อมจัดเตรียมคอมพิวเตอร์โน้ตบุ๊กสำหรับการตรวจสอบข้อมูลฯ ในการประชุมด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. .....................................................

ผอ.กสส. ...................................................

หน.ปอ. ……….......………………………………

จนท. …………………………………..……………

กองสาธารณสุขและสิ่งแวดล้อมท้องถิ่น

กลุ่มงานสิ่งแวดล้อมและการเปลี่ยนแปลงสภาพภูมิอากาศ

โทร 0 2241 9000 ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน นายพิชชากร ฤกษ์สกุลเรือง โทรศัพท์ 096-281-2057

ผอ.กง.ปอ. ..........................................

หน.กง.ปอ. .........................................

จนท. ..................................................

บัญชีแนบท้าย

หนังสือ สถ. ด่วนที่สุดที่ มท. 0821.2/ ว ลงวันที่ กุมภาพันธ์ 2568

1. จังหวัดนนทบุรี 10 ก.พ. 2568
2. จังหวัดกาญจนบุรี 11 ก.พ. 2568
3. จังหวัดนครปฐม 19 ก.พ. 2568
4. จังหวัดสระบุรี 21 ก.พ. 2568
5. จังหวัดภูเก็ต 24 ก.พ. 2568
6. จังหวัดขอนแก่น 25 ก.พ. 2568
7. จังหวัดพระนครศรีอยุธยา 26 ก.พ. 2568